හජ් වන්දනා සඳහා ලබා දෙන කෝටා අධිකරණ තීන්දුව අනුව සාධාරණව ක්‍රියාත්මක විය යුතු යැයි හජ් කමිටු සම සභාපති පරිසර නියෝජ්‍ය ඇමැති ඒ.ආර්.එම්. අබ්දුල් කාදර් මහතා පවසයි.ඒ අනුව ලකුණු ලබාදීම මත ඉතාමත් සාධාරණව එම කෝටා ලබාදීම සුදුසුයැයි කාදර් මහතා කීය.ගම්පොළ අඹගමුව පාරේ පිහිටි කාර්යාලයේ පැවැති මාධ්‍ය හමුවකදී හෙතෙම මේ බව පැවසීය.සෞදි රජයෙන් ලබා දී ඇති හජ් කෝටාව අනුව වන්දනාකරුවන් 2240 දෙනෙකුට මෙවර හජ් වන්දනාවට මක්කම යාමට හැකිවේ.අධිකරණ තීන්දුවට පටහැනිව හජ් වන්දනා සඳහා ඇතැමුන් එරටට යැවීමට ඇතැම් පිරිස් සූදානම් වන බව එලෙස අධිකරණ තීන්දුවට පිටු පෑමට කිසිවකුට නොහැකි බවත් කාදර් මහතා කීය.